
ПРОЕКТ BG051PO001-2.3.03-0436
„Безопасността на работното място – ключът на

 успехите на „Далкия Варна“ ЕАД”

Проектът се осъществява с финансовата подкрепа на
Оперативна програма „Развитие на човешките ресурси”,
съфинансирана от Европейския социален фонд на Европейския съюз

РАЗДЕЛ V

Изисквания към участниците и указания за подготовка на офертата 
1. Изисквания към участниците

1.1. Общи изисквания
В процедурата за възлагане на обществената поръчка може да участва всяко българско или чуждестранно физическо или юридическо лице, както и техни обединения, които отговарят на предварително обявените условия.
В случай, че участникът участва като обединение, което не е регистрирано като самостоятелно юридическо лице, тогава участниците в обединението трябва да представят документ (договор, споразумение и др.) за създаване на обединението, подписан от лицата в обединението. Документът (договор, споразумение и др.) да е нотариално заверен и в него да е посочено разпределението на участието на лицата при изпълнение на дейностите в обществената поръчка. Изискването се поставя с цел осигуряване на възможност за преценяване спазването на изискванията на ЗОП и настоящата документация от отделните членове на обединението, съгласно разпоредбите на чл. 25, ал. 8 от ЗОП. В документа (договор, споразумение и др.) за създаване на обединението или в друг документ следва да е посочен представляващият.

Не се допускат промени в състава на обединението след подаването на офертата.

Когато участникът е обединение, но няма документ за създаване на обединението към крайния срок за получаване на оферти или не е посочено лицето, представляващо обединението, или съставът на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.
1.2. Административни изисквания към участниците съгласно ЗОП

а) Участникът да не е осъден с влязла в сила присъда, освен ако е реабилитиран:

· за престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

· за подкуп по чл. 301 - 307 от Наказателния кодекс;

· за участие в организирана престъпна група по чл. 321 и 321а от Наказателния кодекс;

· за престъпление против собствеността по чл. 194 - 217 от Наказателния кодекс;

· за престъпление против стопанството по чл. 219 - 252 от Наказателния кодекс;

б) Участникът да не е обявен в несъстоятелност;

в) Участникът да не е в производство по ликвидация или да се намира в подобна процедура съгласно националните закони и подзаконови актове;

г) Участникът да не е в открито производство по несъстоятелност, да не е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице – да не се намира в подобна процедура съгласно националните закони и подзаконови актове, включително неговата дейност да не е под разпореждане на съда и участникът да не е преустановил дейността си;

д) Участникът да няма задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или да няма задължения за данъци или вноски за социалното осигуряване съгласно законодателството на държавата, в която участникът е установен;

е) Участникът да няма наложено административно наказание за наемане на работа на незаконно пребиваващи чужденци през последните до 5 години.

ж) Не може да участва в процедура за възлагане на обществената поръчка участник, при който лицата по чл.47, ал. 4 от ЗОП са свързани лица по смисъла на §1, т. 23а от Допълнителните разпоредби на ЗОП с Възложителя или със служители на ръководна длъжност в неговата организация;

з) Участникът да не е сключил договор с лице по чл. 21 и 22 от Закона за предотвратяване и установяване на конфликт на интереси;

и) Не може да участва в процедурата за възлагане на настоящата обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл.47, ал. 1, т. 1, б. „а-e”, т. 2, т. 3 и т.4 и ал. 2, т. 1, 3, 4 от ЗОП.
й) Когато участник в процедурата е обединение, което не е юридическо лице, посочените изисквания в точки а-и се прилагат за всяко физическо или юридическо лице, включено в обединението. 

к) Ако участникът предвижда участието на подизпълнители при изпълнението на поръчката, посочените изисквания в точки а - и се прилагат и за подизпълнителите.
л) При подаване на офертата за участие участникът удостоверява липсата на горепосочените обстоятелства от а-и  точки с декларации. 

За обстоятелствата по точки б-е и т. з (чл.47, ал.1, т. 2, 3 и 4, ал. 2, т.1, 2, 4, 5 и ал. 5, т. 2 от ЗОП), когато участникът е юридическо лице, е достатъчно подаване на декларация от едно от лицата, които могат самостоятелно да го представляват. 

Изискванията по т. а и т. ж (чл.47, ал. 1, т. 1, б. а-е и ал. 5, т. 1 от ЗОП) се прилагат за лицата, посочени в чл. 47, ал. 4 от ЗОП.

Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от горните изисквания.

1.3. Технически и квалификационни изисквания към участниците

1.3.1. Участникът в процедурата трябва да отговаря на следните минимални изисквания за технически възможности и/или квалификация:

1.3.1.1. Списък на реализираните доставки или услуги с предмет сходен* и/или еднакъв с предмета на настоящата процедура, изпълнени през последните 3 (три) години, считано до датата на обявяване на настоящата процедура. 
Забележка: Под „предмет сходен с предмета на настоящата процедура“ се разбират  дейности по доставка на ЛПС, консумативи и специално работно облекло или еквивалентно.
1.3.1.2. Фирмата кандидат трябва да бъде сертифицирана, съгласно изискванията на Международния стандарт за управление на качеството БДС EN ISO 9001:2008 или еквивалентен. Сертификатът трябва да бъде валиден към датата на представяне на офертите и трябва да е издаден от орган по сертификация на системи за управление, акредитиран съгласно стандарта БДС EN ISO 17021 или еквивалентен.
Когато участникът предвижда участие на подизпълнители изискванията към тях се прилагат съобразно вида и дела на тяхното участие. 

В случай, че участникът участва като обединение, което не е юридическо лице, тези изисквания се прилагат в съответствие с чл. 25, ал. 8 от ЗОП.

Участникът ще бъде отстранен от участие в процедурата за възлагане на настоящата обществена поръчка, ако не отговаря на горепосочените изисквания. 

1.4. Срок на валидност на офертите

Срокът на валидност на офертите е не по-малко от 90 (деветдесет) календарни дни считано от крайния срок за получаване на офертите. 

Възложителят може да поиска от участниците да удължат срока на валидност на офертите до сключване на договор.

2. Гаранции

Неприложимо.
3. Документация за участие

3.1. Условия и ред за получаване на документацията за участие

Възложителят предоставя пълен достъп по електронен път до документацията за участие в процедурата, която е публикувана на електронната страница на Възложителя: http://www.dalkia.bg/bg/2/ – раздел „Профил на купувача“

3.2. Условия и ред за получаване на разяснения по документацията за участие

Всеки потенциален участник в настоящата процедура може да поиска писмено от възложителя разяснения по документацията за участие до (3) три дни преди изтичане на срока за нейното получаване.
Най-късно на следващия ден Възложителят публикува на сайта си, раздел „Профил на купувача“ писмени разяснения по полученото запитване, без да посочва в отговора лицето, направило запитването.

3.3. Условия и ред за еднократна промяна в обявлението и/или документацията за участие

Възложителят може еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.

Промените се извършват чрез решение за промяна, което се публикува в уебсайта на Възложителя в 14-дневен срок от публикуване на обявлението за откриване на процедурата. С решението за промяна Възложителят няма право да променя дейностите по обявения предмет на поръчката/обособената позиция. След изтичането на посочения 14-дневен срок, Възложителят може да публикува решение за промяна само когато удължава обявените срокове в процедурата

В решението за промяна възложителят определя и нов срок за получаване на оферти или заявления за участие, който не може да бъде по-кратък от първоначално определения. Нов срок може да не бъде определен, когато промените не засягат критериите за подбор, изискванията към офертата или изпълнението на поръчката.

С публикуването на решението за промяна в сайта на Възложителя – раздел „Профил на купувача“ се счита, че всички заинтересовани лица са уведомени.

4. Указания за подготовка на офертите
4.1. Общи указания

Участниците трябва да проучат всички указания и условия за участие, дадени в документацията за участие.

При изготвяне на офертата всеки участник трябва да се придържа точно към обявените от възложителя условия.

Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация, при спазване на Закона за обществените поръчки.
До изтичането на срока за подаване на офертите всеки участник в процедурата може да промени, допълни или да оттегли офертата си.

Всеки участник в процедурата има право да представи само една оферта, не се допускат варианти на офертата. 

Офертите следва да отговарят на изискванията, посочени в настоящите указания и да бъдат оформени по приложените към документацията образци. 

Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата, освен в случая по чл. 39, ал. 5 от ЗОП. 

Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. 

Офертата се представя в писмен вид на хартиен носител.

Декларациите за отсъствие на обстоятелствата по чл.47, алинеи 1, 2 и 5 от ЗОП се попълват от съответните лица, съгласно чл.47, ал.4 от ЗОП.

Всички документи в офертата трябва да бъдат на български език. 

Когато участникът в процедурата е чуждестранно физическо или юридическо лице или техни обединения, офертата се подава на български език, документите за регистрация се представят в официален превод, а всички останали документи се представят  и в превод съгласно чл.56, ал.4 от ЗОП. Отговорност за верността на превода се носи от участника.

Всички документи, които не са оригинали и за които не се изисква нотариална заверка, следва да бъдат заверени от участника на всяка страница с гриф "Вярно с оригинала", подпис и печат (когато е приложимо).

Офертата трябва да бъде подписана от законния представител на участника съгласно регистрационните му документи, или от упълномощено с нотариално заверено пълномощно лице. 

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил оферта с варианти, или е представил самостоятелна оферта, въпреки че участва в обединение или в оферта на друг участник е посочен като подизпълнител и е попълнил декларация за съгласие за участие като подизпълнител, или участва в повече от едно обединение.   

Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил неговата декларация за съгласие за участие като подизпълнител, а същевременно това лице е подало самостоятелна оферта и в хода на провеждането на процедурата декларира  пред възложителя, че не знае за посочването си като подизпълнител и не е съгласно да бъде такъв. 

4.2. Специфични указания за участници – обединения

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В процедурата за възлагане на обществена поръчка едно физическо или юридическо лице може да участва само в едно обединение.

В случай, че участникът е обединение административните изисквания се прилагат за всеки от участниците в обединението поотделно, а изискванията за икономическо и финансово състояние, като и за технически възможности и/или квалификация се отнасят за обединението като цяло. 

В случай, че участникът е неперсонифицирано обединение, което не е регистрирано като самостоятелно юридическо лице преди датата на подаване на офертата за настоящата обществена поръчка, членовете на обединението сключват споразумение/договор за обединение. Споразумението/договора или анекса към него трябва да съдържа клаузи, които да гарантират, че:

а) всички членове на обединението са отговорни заедно и поотделно при изпълнението на Договора за възлагане на обществена поръчка, сключен в резултат на проведената процедура;

б) всички членове на обединението са длъжни да останат в състава на обединението за целия период на изпълнение на Договора за възлагане на обществена поръчка, сключен в резултат на проведената процедура;

В споразумението/договора за обединение или анекса към него участниците трябва да определят (упълномощят) едно лице, което да представлява обединението пред трети лица по време на изпълнение на поръчката. В споразумението те трябва да определят и наименованието на участника.

В споразумението/договора за обединение или анекса към него трябва да бъде определено и посочено разпределението на дейностите между членовете при изпълнението на обществената поръчка. 

Споразумението/договора за създаването на обединение и анекса към него (ако е приложимо) задължително се прилага към офертата на участника. Не се допускат никакви промени в състава на обединението след подаването на офертата.

В случай че участникът е обединение, регистрирано в регистър БУЛСТАТ, в офертата се представя копие от удостоверението за регистрация. В противен случай се прилага чл.49 от ППЗОП - когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от регистрация по БУЛСТАТ на създаденото обединение. Когато обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

4.3. Специфични указания за подизпълнители

Възлагането на работи на подизпълнители е допустимо само ако участникът декларира, че отговаря за действията, бездействията и работата на посочените подизпълнители като за свои действия, бездействия и работа, и подизпълнителите са посочени в офертата на участника, и за тях са представени всички необходими документи.

При подаване на офертата, участникът декларира дела на участие на подизпълнителя (в проценти), както и вида на конкретните дейности, които ще се извършват от подизпълнителя.

Когато участникът предвижда участието на подизпълнители при изпълнение на
поръчката, административните изисквания се прилагат и за подизпълнителите.

Изискванията за икономическо и финансово състояние, както и технически възможности се прилагат за подизпълнителите, както следва:

а) по отношение на икономическите и финансови възможности – в съответствие с дела на тяхното участие (в процентно изражение от съответното изискване към участника);

б) по отношение на изискванията за технически възможности – в съответствие с вида на дейностите, които ще се извършват от подизпълнителя, като подробно посочване на приложимите изисквания към подизпълнителите е посочено на съответните места в настоящата документация.

Лице, което участва като подизпълнител в офертата на друг участник, не може да представя самостоятелна оферта.

5. Съдържание на офертата

Офертата се състои от три части, поставени в три отделни, запечатани, непрозрачни и надписани плика както следва: 

ПЛИК № 1 с надпис „Документи за подбор”, в който се поставят документите, изисквани от възложителя съгласно чл. 56, ал. 1, т. 1-5, 8, 11 - 14 от ЗОП, отнасящи се до критериите за подбор на участниците;

ПЛИК № 2 с надпис „Предложение за изпълнение на поръчката”, в който се поставя техническото предложение.

ПЛИК № 3 с надпис „Предлагана цена”, който съдържа ценовото предложение на участника.
5.1. ПЛИК № 1 „Документи за подбор” трябва да съдържа следните документи:

а) Списък на документите, съдържащи се в офертата, подписан от участника;

б) Оферта за участие (Образец №1);

в) Нотариално заверено пълномощно на лицето, подписало офертата, в случай че същото няма представителни функции;     

г) Документи за регистрация на участника (Образец 4):

· За юридически лица или ЕТ - копие от документ за регистрация или единен идентификационен код (ЕИК) съгласно чл.23 от Закона за търговския регистър;
· За физическо лице - копие от документа за самоличност;

· За чуждестранни лица - съответен еквивалентен документ, издаден от съдебен или административен орган в държавата, в която е установен, издадено не по-рано от 3 месеца преди датата на подаване на офертите – оригинал или заверено копие, които се представят в официален превод.

д) Документ (договор, споразумение и др. за създаване на обединението) - нотариално заверен, подписан от лицата в обединението – при участници обединения. В случай, че в същия не е посочен представляващият, участникът следва да представи друг документ, от който да е виден представляващият обединението.
е) Списък на реализираните доставки или услуги с предмет сходен* и/или еднакъв с предмета на настоящата процедура, изпълнени през последните 3 (три) години, считано до датата на обявяване на настоящата процедура (Образец № 9);
* Под „предмет сходен с предмета на настоящата процедура“ се разбират  дейности по доставка на ЛПС, консумативи и специално работно облекло или еквивалентно.

ж) Издаден сертификат на фирмата съгласно изискванията на Международния стандарт за управление на качеството БДС EN ISO 9001:2008 или еквивалент. Сертификатът трябва да бъде валиден към датата на представяне на офертите и трябва да е издаден от орган по сертификация на системи за управление, акредитиран съгласно стандарта БДС EN ISO 17021 или еквивалентен.
з) Декларация за отсъствие на обстоятелствата по чл. 47, ал. 1, т. 1, букви “а”, „б”, „в”, „г” и “д”, ал. 2, т. 5 и ал. 5, т. 1 от Закона за обществените поръчки (образец № 5); 

и) Декларация за отсъствие на обстоятелствата по чл. 47, ал. 1, т. 2 и 3, ал. 2, т. 1, 3 и 4 и ал. 5, т. 2 от Закона за обществените поръчки (образец № 6); 

й) Договор за изпълнение на обществената поръчка – Проект (образец № 10);
к) Декларация за участието или неучастието на подизпълнители по чл. 56, ал. 1, т. 8 от Закона за обществените поръчки (образец № 7) ;
л) Декларация за съгласие за участие като подизпълнител (образец № 8) (ако кандидатът е декларирал, че ще ползва подизпълнители).

Копията на изискуемите документи да са заверени от собственика/ръководителя на физическото или юридическо лице – кандидат за изпълнител на обществената поръчка, или упълномощено от него лице.

Когато участникът предвижда участие на подизпълнители се прилагат изискванията на чл. 56, ал. 2 от ЗОП.

Когато участник в процедурата е обединение, което не е юридическо лице се прилагат изискванията на чл. 56, ал. 3 от ЗОП.

Когато участникът в процедурата е чуждестранно физическо или юридическо лице или техни обединения, се прилагат изискванията на чл. 56, ал. 4 от ЗОП.

При подаване на офертата участникът може да се възползва от разпоредбата на чл. 33, ал. 4 от ЗОП – да посочи коя част от нея има конфиденциален характер и да изиска от възложителя да не я разкрива.

Непредставянето на някой от изброените в съдържанието документи, несъответствието на някои от тях с изискванията на възложителя, както и наличието на посочените в обявлението и настоящата документация обстоятелства по чл.47, ал.1, 2 и 5 от ЗОП е основание за отстраняване на съответния участник.

5.2.2. ПЛИК № 2 „Предложение за изпълнение на поръчката”, съдържащ – Техническата оферта за изпълнение на поръчката - Образец №2. 

5.2.3. ПЛИК № 3 „Предлагана цена”, трябва да съдържа Ценовата оферта на участника – Образец № 3.


Извън плика с надпис “Предлагана цена” не трябва да е посочена никаква информация относно цената. Участници, които по какъвто и да е начин са включили някъде в офертата си извън плика “Предлагана цена” елементи, свързани с предлаганата цена (или части от нея), ще бъдат отстранени от участие в процедурата.
6. Представяне и приемане на офертата

6.1. Комплектоване

Офертата систематизирана съобразно посочените по-горе изисквания се запечатва в три отделни запечатани непрозрачни и надписани плика – ПЛИК № 1 „Документи за подбор”, ПЛИК № 2 „Предложение за изпълнение на поръчката” и ПЛИК №3 „Предлагана цена”. Всеки от пликовете трябва да съдържа пълен комплект от съответните документи.
Всички страници от съдържанието на ПЛИК № 1, ПЛИК № 2 и ПЛИК № 3 трябва да са номерирани последователно.
Трите плика се запечатват в един общ непрозрачен плик, който се надписва по следния начин:

ПОДАТЕЛ:

ОФЕРТА

за участие в открита процедура за възлагане на обществена поръчка с предмет: 
„Закупуване на лични предпазни средства, консумативи и специално работно облекло“
ДА НЕ СЕ ОТВАРЯ ПРЕДИ РАЗГЛЕЖДАНЕ ОТ КОМИСИЯТА ЗА ОЦЕНЯВАНЕ И КЛАСИРАНЕ!


ПОЛУЧАТЕЛ:


„Далкия Варна” ЕАД 


гр. Варна 9025, бул. „Янош Хуняди“ 5
В горния ляв ъгъл на плика се посочва адрес за кореспонденция на участника,  телефон и по възможност факс и e-mail.

6.2.  Подаване на оферти

6.2.1. Място и срок за подаване на оферти

Офертата се представя от участника или от упълномощен от него представител, лично или по пощата с препоръчано писмо с обратна разписка.
Възложителят не носи отговорност за получаване на оферти в случай, че се използва друг начин за представяне, различен от посочения.

Всеки участник следва да осигури своевременното получаване на офертата от възложителя в посочения в обявлението за поръчка срок.
6.2.2. Приемане/ връщане на оферти
При подаване на офертата и приемането й върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър.
7. Разглеждане, оценяване и класиране на офертите

7.1. Отваряне и разглеждане на офертите

Комисията за разглеждане, оценяване и класиране на офертите се назначава от Възложителя след изтичане на срока за приемане (получаване) на офертите. Комисията започва работа след получаване на списъка с участниците и представените оферти. При промяна на датата и часа на отваряне на офертите участниците се уведомяват писмено.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и на юридически лица с нестопанска цел.

Представителят на участника се допуска след удостоверяване на неговата самоличност и представяне на съответните пълномощни. 

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват ПЛИК № 3.
В присъствието на лицата по чл. 68, ал. 3 от ЗОП, комисията отваря ПЛИК № 2 и най-малко трима от членовете й подписват всички документи, съдържащи се в него. Комисията след това отваря ПЛИК № 1, оповестява документите, които той съдържа, и проверява съответствието със списъка по чл. 56, ал. 1, т. 14 от ЗОП.   

С това приключва публичната част от заседанието на комисията.

Комисията разглежда документите в ПЛИК № 1 за съответствие с критериите за подбор, поставени от възложителя, и съставя протокол. Когато установи липса на документи и/или несъответствия с критериите за подбор или с други изисквания на възложителя, комисията изпраща съставения протокол до всички участници.

Участниците представят на комисията съответните документи в срок 5 работни дни от получаването на протокола. Участникът няма право да представя други документи освен липсващите и тези за отстраняване на несъответствията, посочени в протокола на комисията. След изтичането на този срок комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в ПЛИК № 2 на участниците, които не отговарят на критериите за подбор. 

Комисията обявява чрез поместване на СЪОБЩЕНИЕ на сайта на „Далкия Варна“ ЕАД - http://www.dalkia.bg/bg/2/, раздел „Профил на купувача“ датата, часа и мястото на отваряне на ценовите оферти, при което право да присъстват имат участниците в процедурата или техни упълномощени представители, както и представители на юридически лица с нестопанска цел и на средствата за масово осведомяване.
Пликът с цената, предлагана от участник (ПЛИК № 3), чиято оферта не отговаря на изискванията на Възложителя не се отваря. 

Комисията при необходимост може по всяко време да проверява заявените от участниците данни, включително чрез изискване на информация от други органи и лица и да изисква от участниците разяснения за заявени от тях данни и допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

Комисията може да приеме писмената обосновка и да не предложи за отстраняване  офертата, когато са посочени обективни обстоятелства, свързани с:

-
оригинално решение за изпълнение на обществената поръчка;

-
предложеното техническо решение;

-
наличието на изключително благоприятни условия за участника;

-
икономичност при изпълнение на обществената поръчка;

-
получаване на държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

7.2. Отстраняване на участници

Комисията предлага за отстраняване от участие в процедурата участник:

- който не е представил някой от необходимите документи, посочени по чл. 56 от ЗОП;

- за когото са налице обстоятелства по чл. 47, ал.1, т.1, б."а-е", т.2, т.3, т.4 и ал. 5 от ЗОП и посочените в обявлението обстоятелства по чл. 47, ал. 2, т. 1, 2, 4, 5, от ЗОП;

- който е представил оферта, която не отговаря на предварително обявените условия от Възложителя;

- който е представил оферта, която не отговаря на изискванията на чл. 57, ал. 2 от ЗОП;

- за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

7.3. Оценка на офертите

Критерият за оценка на офертите е „икономически най-изгодна оферта”.
До оценяване се допускат само офертите, които съответстват на законовите изисквания и Документацията за участие на Възложителя. 

Показателите, относителната им тежест и методиката за определяне на оценката по всеки показател са представени в Раздел VI. „Методика за оценка на офертите“ към настоящата Документация за участие.

7.4. Приключване работата на комисията

Комисията съставя протокол за разглеждането, оценяването и класирането на офертите. Протоколът съдържа състав на комисията, списък на участниците, предложени за отстраняване от процедурата и мотивите за отстраняването им; резултатите от разглеждането и оценяването на допуснатите оферти, включително кратко описание на предложенията на участниците; класиране на участниците, чиито оферти са допуснати до разглеждане и оценяване; дата на съставяне на протокола; особени мнения (в случай, че има такива) със съответните мотиви на членовете на комисията. 
Протоколът на комисията се подписва от всички членове и се предава на възложителя заедно с цялата документация.

Комисията приключва своята работа с приемане на протокола от възложителя.

7.5. Обявяване на резултатите

Възложителят в срок 5 (пет) работни дни след приключване работата на комисията издава мотивирано решение, с което обявява класирането на участниците и участника, определен за изпълнител. В същото решение Възложителят посочва и отстранените участници и оферти, и мотивите за това.

Възложителят изпраща решението на участниците в 3 (три) дневен срок от издаването му.

При писмено искане от участник, направено в срока за обжалване на решението, възложителят е длъжен в тридневен срок от получаването да му осигури копие или достъп до протокола в зависимост от искането на участника. Възложителят може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

8. Основания за прекратяване на процедурата

Възложителят прекратява процедурата с мотивирано решение, когато:
· не е подадена нито една оферта за участие или няма участник, който отговаря на изискванията по чл. 47 – 53 а от ЗОП;

· всички оферти не отговарят на предварително обявените условия от възложителя; 

· всички оферти, които отговарят на предварително обявените от възложителя условия надвишават финансовия ресурс, който той може да осигури;

· първият и вторият класирани участници откажат да сключат договор;

· отпадне необходимостта от провеждане на процедурата в резултат на съществена промяна в обстоятелствата, включително невъзможност да се осигури финансиране за изпълнението на поръчката по причини, които възложителят не е могъл да предвиди;

· са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

-
 поради наличие на някое от основанията по чл.42, ал. 1 от ЗОП не се сключва договор за обществена поръчка.
9. Сключване на договор

9.1. Съдържание

Възложителят сключва писмен договор за обществена поръчка с участника, класиран от комисията на първо място и определен за изпълнител в резултат на проведената процедура.
Възложителят е длъжен да сключи договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

При подписване на договора за обществена поръчка участникът, определен за изпълнител е длъжен да представи документи от съответните компетентни органи за удостоверяване липсата на обстоятелствата по чл. 47, ал. 1, т. 1, б. „а-е”, т. 2, т. 3 и т.4 и посочените в обявлението обстоятелства по ал. 2, т.1, 2, 4, 5 от ЗОП. Участници, посочили ЕИК не представят съответните документи, когато те се отнасят за обстоятелствата вписани в Търговския регистър.

Когато определеният изпълнител е неперсонифицирано обединение на физически и/или юридически лица, договорът за обществената поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение, както и удостоверение от обслужващата банка, в което да са посочени IBAN номер на банковата сметка, BIC кода на банката и титуляра на сметката, а именно – обединението. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

Договорът за обществена поръчка не се сключва с участник, определен за изпълнител, който при подписване на договора: 

· не изпълни задължението по чл. 47, ал. 10 и чл. 48, ал. 2 от ЗОП.
9.2. Основания за изменение на договора

Страните по договор за обществена поръчка не могат да го изменят, освен в случаите по чл. 43, ал. 2 от ЗОП.
9.3. Срокове за сключване на договора

Възложителят сключва договора в 30 дневен срок след влизане в сила на решението за определяне на изпълнител или на определението, с което е допуснато предварително изпълнение на това решение. 
10. Обжалване

Обжалването на всяко решение на възложителя в процедурата за възлагане на настоящата обществена поръчка се извършва съгласно ЧАСТ ЧЕТВЪРТА “ОБЖАЛВАНЕ И КОНТРОЛ”, Глава единадесета “Обжалване” от ЗОП. На обжалване по реда на тази глава подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията по чл. 120, ал. 1 от ЗОП.
11. Изчисляване на срокове

Сроковете, посочени в тази документация се изчисляват, както следва:
· когато срокът е посочен в дни, той изтича в края на последния ден на посочения период;

· когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

Сроковете в документацията са в календарни дни. Когато срокът е в работни дни, това е изрично указано при посочването на съответния срок.       

Настоящият документ е изготвен с финансовата помощ на Европейския социален фонд. “Далкия Варна” ЕАД носи цялата отговорност за съдържанието на настоящия документ, и при никакви обстоятелства не може да се приеме като официална позиция на Европейския съюз или Агенция по заетостта.


Инвестира във вашето бъдеще!

